สวัสดีครับ พมดีแฟนผมเขาได้ทำการฝังยาคุมกำเนิดมาประมาณ 6 เดือนแล้วทีนี้แฟนผมทำงานบินข้ามประเทศบ่อยๆ จึงทำให้นอนหลับยากทีนี้ แฟนผมซื้อ เมลาโทนิน (Melatonin) 5mg มาทานยาตัวนี้จะมีผลต่อการคุมกำเนิดหรือไม่ครับขอบครับ
สวัสดีค่ะ ในสัตว์บางชนิดการหลั่งของเมลาโทนินจะมีผลต่อการมีเพศสัมพันธ์ การตกไข่ เพื่อการสืบพันธ์ุที่ชัดเจน แต่ในคนนั้น ไม่พบมีผลดังกล่าวที่ชัดเจนต่อระบบสืบพันธ์ุ เพียงแต่พบว่าในแต่ละช่วงของรอบเดือน จะมีการหลั่งของเมลาโทนินจากต่อมใต้สมองในปริมาณที่แตกต่างกัน และเมื่อเข้าสู่วัยหมดประจำเดือนแล้ว การผลิตเมลาโทนินจะลดลง และในบางรายงานพบว่าหากในช่วงเข้าสู่วัยรุ่น ต่อมใต้สมองไม่ผลิตฮอร์โมนเมลาโทนิน จะมีผลต่อการพัฒนาการทางเพศได้สำหรับยาฝังคุมกำเนิดนั้น เป็นตัวยาที่เป็นฮอร์โมนโปนเจสเตอโรน ยาจะออกฤทธิ์โดยการซึมออกจากแท่งยา เข้าสู่กระแสเลือดทีละน้อย และไปมีผลยับยั้งการเจริญของไข่ ทำให้ไข่ไม่ตก และทำให้มูกที่ปากมดลูกเหนียวข้น ป้องกันการเคลื่อนที่ของอสุจิเข้าสู่มดลูกดังนั้นยาเมลาโทนินที่ทาน จึงไม่ได้มีผลในการลดการออกฤทธิ์ของยาฝังคุมกำเนิดลงค่ะ